Minduli-Lasandi/SinhaLegal huggingface dataset:
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2000 අංක 36 දරන මුදල් (සංශෝධන) පනත
(සහතිකය සටහන් කළේ 2000 ජූලි මස 27 වන දින.]
ආණ්ඩුවේ නියමය පරිදි මුද්‍රණය කරන ලදී

2000 ජූලි මස 28 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්
පත්‍රයේ II වන කොටසේ අතිරේකයක් වශයෙන් පළ කරන ලදී

2000 අංක 36 දරන මුදල් (සංශෝධන) පනත

1963 අංක 11 දරන මුදල් පනත සංශෝධනය කිරීම සඳහා වූ
පනතකි

ශ්‍රි ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 2000 අංක 36 දරන මුදල් (සංශෝධන)
පනත යනුවෙන් හඳුන්වනු ලැබේ.

2. (මෙහි මින් මතු “ප්‍රධාන ප්‍රඥප්තිය " යනුවෙන් සඳහන්
කරනු ලබන) 1963 අංක 11 දරන මුදල් පනතේ 71 වන
වගන්තිය පහත දැක්වෙන පරිදි මෙයින් සංශෝධනය කරනු
ලැබේ :-

(1) ඒ වගන්තියේ (2) වන උපවගන්තියේ (ඇ) ඡේදය
ඉවත් කොට, ඒ වෙනුවට පහත දැක්වෙන ඡේදය
ආදේශ කිරීමෙන් :-

“(ඇ) අවස්ථාවෝචිත පරිදි, මුල් අයිතිකරු, කලත්‍රයා
හෝ පැවතෙන්නා විසින් ඉල්ලීම කරන ලද්දේ
යම් දිනයක ද, ඒ දිනයට ඉහතින් මවු අවුරුදු
තුන සඳහා, ආදායම් බදු පැනවීමට අදාළ ලිඛිත
නීතියේ විධිවිධාන යටතේ ගණන් බලන ලද -

(i) මුල් අයිතිකරු විසින් කරන ලද ඉල්ලීමක්
සම්බන්ධයෙන් වන විට, මුල් අයිතිකරුගේ
සහ මුල් අයිතිකරු ප්‍රධානියා වන පවුලේ
වෙනත් සාමාජිකයන්ගේ වාර්ෂික සාමාන්‍ය
ව්‍යවස්ථාපිත ආදායම ; හෝ

(ii) මුල් අයිතිකරුගේ කලත්‍රයා
හෝ යම් පැවතෙන්නකු විසින් කරන ලද ඉල්ලීමක්
සම්බන්ධයෙන් වන විට, ඒ කලත්‍රයාගේ සහ
මුල් අයිතිකරුගේ වෙනත් පැවතෙන්නන්ගේ
වාර්ෂික සාමාන්‍ය ව්‍යවස්ථාපිත ආදායම,
රුපියල් එක් ලක්ෂයක් නොඉක්මවන බවට බැංකුව
සෑහීමට පත්වන්නේ නම් මිස" ;

(2) ඒ වගන්තියේ ( 3 ) වන උපවගන්තියට ඉක්බිතිව ම
පහත දැක්වෙන උපවගන්තිය ඇතුළත් කිරීමෙන් :-

‘ (3අ) (3) වන උපවගන්තිය යටතේ තීරණයක් කිරීමේ
කාර්ය සඳහා, බැංකුව විසින් පත් කරනු ලබන පරීක්ෂණ
නිලධරයකු මගින් ඉල්ලීම සම්බන්ධයෙන් පරීක්ෂණයක්
පැවැත්වීමට බැංකුව විසින් කටයුතු සලස්වනු ලැබිය
යුතු ය. බැංකුව විසින් පත් කරනු ලබන පරීක්ෂණ
නිලධරයා විසින්, ඉල්ලීම අදාළ වන පරිශ්‍රයේ අයිතිකරුට
සහ ඉල්ලීම ඉදිරිපත් කරනු ලබන තැනැත්තාට,
පුද්ගලිකව හෝ තත් කාර්යය සඳහා බලය දෙන ලද
අනුයෝජිතයකු මගින් කරුණු ඉදිරිපත් කිරීමේ
අවස්ථාවක් ලබා දිය යුතු අතර, මේ සඳහා

(අ) සාක්ෂිකරුවන් කැඳවීමට හා පැමිණ සිටීමට
බලකිරීම ;

(ආ) ලේඛන ඉදිරිපත් කරන ලෙස බලකිරීම ; සහ
(ඇ) සාක්ෂිකරුවන්ට යම් දිවුරුමක් දීමට හෝ
ප්‍රතිඥාවක් කිරීමට සැලැස්වීම,

සඳහා දිසා අධිකරණයකට ඇති සියලු බලතල පරීක්ෂණ
නිලධරයාට තිබිය යුතු ය.”.

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2000 අංක 40 දරන බුද්ධිමය දේපළ නීති
සංග්‍රහය (සංශෝධන) පනත

[සහතිකය සටහන් කළේ 2000 අගෝස්තු මස 03 වන දින]
ආණ්ඩුවේ නියමය පරිදි මුද්‍රණය කරන ලදී.

2000 අගෝස්තු මස 04 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී

2000 අංක 40 දරන බුද්ධිමය දේපළ නීති සංග්‍රහය
(සංශෝධන) පනත
1979 අංක 52 දරන බුද්ධිමය දේපළ නීති සංග්‍රහය පනත
සංශෝධනය කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :—

1. මේ පනත 2000 අංක 40 දරන බුද්ධිමය දේපළ නීති
සංග්‍රහය (සංශෝධන) පනත යනුවෙන් හඳුන්වනු ලැබේ.

2. (මෙහි මින් මතු “ප්‍රධාන ප්‍රඥප්තිය" යනුවෙන් සඳහන්
කරනු ලබන) 1979 අංක 52 දරන බුද්ධිමය දේපළ නීති සංග්‍රහය
පනතේ 6 වන වගන්තියේ “විකාශය” යන්නෙහි අර්ථ කථනයට
ඉක්බිතිව ම පහත දැක්වෙන අලුත් අර්ථ කථන ඇතුළත් කිරීමෙන්
ඒ වගන්තිය මෙයින් සංශෝධනය කරනු ලැබේ :—

“පරිගණකය” යන්නෙන්, තොරතුරු ගබඩා කිරීමට හා සැකසුම්
කිරීමට හැකියාව ඇති විද්‍යුත් හෝ වෙනත් උපකරණයක්
අදහස් වේ ;

“පරිගණක ක්‍රමලේඛය" යන්නෙන්, පරිගණකයකට කියවිය
හැකි මාධ්‍යයකින් අන්තර්ගත කළ විට, විශේෂ
කටයුත්තක් ඉටු කිරීමට හෝ විශේෂ ප්‍රතිඵලයක් ලබා
ගැනීමට පරිගණකයට හැකියාව සලසන වචන, කේත,
ක්‍රම හෝ වෙනත් යම් ආකාරයක උපදේශ මාලාවක්
අදහස් වේ.”.

3. ප්‍රධාන ප්‍රඥප්තියේ 7 වන වගන්තියේ (2) වන
උපවගන්තියේ (ඒ) ඡේදය ඉවත් කොට ඒ වෙනුවට පහත දැක්වෙන
ඡේද ආදේශ කිරීමෙන් ඒ වගන්තිය මෙයින් සංශෝධනය කරනු
ලැබේ :—

“(ඒ) භූගෝල විද්‍යාවට, භූ ලක්ෂණ විද්‍යාවට, ගෘහ නිර්මාණ
ශිල්පයට හෝ විද්‍යාවට අදාළ පැහැදිලි කිරීම්, සිතියම්,
පිඹුරු, කටු සටහන් හා ත්‍රිමාණ කෘති ;
(ඔ) පරිගණක ක්‍රමලේඛ.”.

4. ප්‍රධාන ප්‍රඥප්තියේ 117 වන වගන්තියේ (2) වන
උපවගන්තියට ඉක්බිතිව ම පහත දැක්වෙන අලුත් උපවගන්තිය
ඇතුළත් කිරීමෙන් ඒ වගන්තිය මෙයින් සංශෝධනය කරනු
ලැබේ :-

“(3) යම් ලකුණක් ලියාපදිංචි කිරීමට යෙදුනේ
කවර භාණ්ඩ සඳහා ද (එම භාණ්ඩ ශ්‍රී ලංකාව
තුළ විකිණීම සඳහා හෝ ශ්‍රී ලංකාවෙන්
අපනයනය කිරීම සඳහා අදහස් කරන ලද්දේ
වුව ද ) ඒ භාණ්ඩ පිළිබඳව හෝ ඒවා
සම්බන්ධයෙන් මහජනයා නොමග යැවීමට තුඩු
දෙන ආකාරයෙන් එම ලකුණට සමාන වූ
ලකුණක් හෝ ලාංඡනයක් තුන්වන පාර්ශ්වයක්
විසින් (මුද්‍රණය කිරීමෙන්, පින්තාරු කිරිමෙන්
හෝ අන්‍යාකාර මාර්ගයකින්) ශ්‍රී ලංකාව තුළ
යොදා ගැනීම හෝ ඇලවීම (2) වන උපවගන්තිය
යටතේ තහනම් කරනු ලැබූ ක්‍රියාවක් ලෙස
සලකනු ලැබිය යුතු ය.”.

5. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට සිංහල භාෂා පාඨය
බලපැවැත්විය යුතු ය.
ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2000 අංක 57 දරන විසර්ජන
(සංශෝධන) පනත
(සහතිකය සටහන් කළේ 2000 අගෝස්තු මස 18 වන දින]
ආණ්ඩුවේ නියමය පරිදි මුද්‍රණය කරන ලදී.
2000 අගෝස්තු මස 18 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.
ශ්‍රී ලංකා රජයේ මුද්‍රණ දෙපාර්තමේන්තුවේ මුද්‍රණය කරන ලදී.
කොළඹ 1, රජයේ ප්‍රකාශන කාර්යාංශයෙන් මිළ දී ලබාගත හැකිය.
මිළ: රු. 3.50 යි.
තැපැල් ගාස්තුව : රු. 3.50 යි.
2000 අංක 57 දරන විසර්ජන (සංශෝධන) පනත
[සහතිකය සටහන් කළේ 2000 අගෝස්තු මස 18 වන දින]
එල්.ඩී.—ඕ. 153/34(II).
2000 අංක 6 දරන විසර්ජන පනත සංශෝධනය
කිරීම සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-—
1. මේ පනත 2000 අංක 57 දරන විසර්ජන (සංශෝධන)
පනත යනුවෙන් හඳුන්වනු ලැබේ.
2. 2000 අංක 32 දරන විසර්ජන (සංශෝධන) පනතින්
සංශෝධිත 2000 අංක 6 දරන විසර්ජන පනතේ 2 වන වගන්තියේ
(1) වන උප වගන්තියේ (ආ) ඡේදයෙහි ‘රුපියල් දහඅට දහස්
නවසිය දෙකෝටි තිස් ලක්ෂයක්' යන වචන වෙනුවට 'රුපියල්
විසි එක්දහස් හාරසිය දෙකෝටි තිස් ලක්ෂයක්” යන වචන
ආදේශ කිරීමෙන් ඒ වගන්තිය මෙයින් සංශෝධනය කරනු ලැබේ.
3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට සිංහල භාෂා පාඨය
බලපැවැත්විය යුතු ය.
ලුහුඩු නාමය.
2000 අංක 6 දරන
පනතේ 2 වන
වගන්තිය
සංශෝධනය කිරීම.
අනනුකූලතාවක්
ඇති වූ විට සිංහල
භාෂා පාඨය
බල පැවැත්විය යුතු
බව.
පාර්ලිමේන්තුවේ සිංහල පනත් කෙටුම්පත් වල සහ පනත්වල වාර්ෂික දායක මිළ (දේශීය) රු. 870 කි.
(විදේශීය) රු. 1,160 කි. අංක 32, ට්‍රාන්ස්වර්ක්ස් මන්දිරය, ලෝටස් පාර, කොළඹ 01, රජයේ ප්‍රකාශන
කාර්යාංශයේ අධිකාරී වෙත සෑම වර්ෂයකම දෙසැම්බර් මස 15 වැනි දිනට පෙර දායක මුදල් ගෙවා
පසුව එළඹෙන එක් එක් වර්ෂය සඳහා ඒවා ලබාගත හැකිය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2001 අංක 2 දරන වැන්දඹු පුරුෂ සහ අනත්දරු
විශ්‍රාම වැටුප් (සංශෝධන) පනත

(සහතිකය සටහන් කළේ 2001 මාර්තු මස 21 වන දින]
ආණ්ඩුවේ නියමය පරිදි මුද්‍රණය කරන ලදී.

2001 මාර්තු මස 23 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී

2001 අංක 2 දරන වැන්දඹු පුරුෂ සහ අනත්දරු විශ්‍රාම
වැටුප් (සංශෝධන) පනත

1983 අංක 24 දරන වැන්දඹු පුරුෂ සහ අනත්දරු විශ්‍රාම වැටුප්
පනත සංශෝධනය කිරීම සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 2001 අංක 2 දරන වැන්දඹු පුරුෂ සහ අනත්දරු ලුහුඩු නාමය.
විශ්‍රාම වැටුප් (සංශෝධන) පනත යනුවෙන් හඳුන්වනු ලැබේ.

2. 1997 අංක 16 දරන පනතින් අවසන් වරට සංශෝධිත,
1983 අංක 24 දරන වැන්දඹු පුරුෂ සහ අනත්දරු විශ්‍රාම වැටුප් දරන පනතේ
පනතේ 3 වන වගන්තියේ (6) වන උපවගන්තිය ඉවත්කොට, ඒ
වෙනුවට පහත දැක්වෙන උපවගන්තිය ආදේශ කිරීමෙන් ඒ
වගන්තිය මෙයින් තවදුරටත් සංශෝධනය කරනු ලැබේ :-

“(6) (අ) මේ උපවගන්තියේ කාර්ය සඳහා, ගැසට් පත්‍රයෙහි
පළ කරනු ලබන දැන්වීමක් මගින් අමාත්‍යවරයා විසින්
කලින් කල නියම කරනු ලබන යම් දිනයකට පෙර,
නියමිත දිනයේ දී ධුරය දරන නිලධාරිනියක් විසින්,
විශ්‍රාම වැටුප් යෝජනා ක්‍රමයට දායිකාවක් වීමට තීරණය
කළ හැකි ය. මේ උපවගන්තිය ක්‍රියාත්මක වීමේ දිනයට
පෙරාතුව එවැනි යම් නිලධාරිනියක් මියගොස් ඇති
අවස්ථාවක හෝ ඉහත කී පරිදි දායිකාවක වීමට
තීරණය නොකර මේ උපවගන්තියේ කාර්ය සඳහා නියම
කරන ලද දිනයට පෙර මියයන අවස්ථාවක, ඒ
මරණයෙන් පසු ඇගේ ස්වාමිපුරුෂයා හෝ දරුවකු
හෝ ස්වාමිපුරුෂයා සහ දරුවකු හෝ ස්වාමිපුරුෂයා
සහ දරුවන් ජීවත්ව සිටින්නේ නම්, විශ්‍රාම වැටුප්
යෝජනා ක්‍රමයට දායිකාවක වීමට ඇය තීරණය කොට
තිබුණු ලෙස සලකනු ලැබිය යුතු ය;

(ආ) මේ උපවගන්තිය යටතේ විශ්‍රාම වැටුප් යෝජනා
ක්‍රමයට දායිකාවක වීමට තීරණය කරනු ලැබූ යම්
තැනැත්තෙක් හෝ මේ උපවගන්තිය යටතේ විශ්‍රාම
වැටුප් යෝජනා ක්‍රමයට දායිකාවක වීමට තීරණය
කොට තිබුණු ලෙස සලකනු ලබන තැනැත්තෙක්
සම්බන්ධයෙන් වන විට හෝ ඒ මියගිය තැනැත්තාගේ
බූදලය අද්මිනිස්ත්‍රාසි කරන තැනැත්තා විසින්, නියමිත
දිනයෙන් ආරම්භව, අවස්ථාවෝචිත පරිදි, එසේ තීරණය
කරනු ලැබූ දිනය, විශ්‍රාම ගනු ලැබූ දිනය හෝ මරණය
සිදු වූ දිනය තෙක් වූ කාලසීමාව සඳහා වූ සියලු හිඟ
දායක මුදල්, ඒ මත වර්ෂයකට සියයට හතරක අනුපාතය
අනුව වූ වැල් පොළිය ද සමඟ, ගැසට් පත්‍රයෙහි පළ
කරනු ලබන දැන්වීමක් මගින් අමාත්‍යවරයා විසින්
තීරණය කරනු ලබන යම් වාරිකවලින්, ගෙවනු ලැබිය
යුතු ය ;

(ඇ) දායිකාවකට හෝ මියගිය දායිකාවකගේ බූදලය
අද්මිනිස්ත්‍රාසි කරන තැනැත්තකුට හෝ හිඟ දායක මුදල්
ගෙවීමට නොහැකි වන අවස්ථාවක, ඒ දායිකාවගේ වැන්දඹු
පුරුෂයාට හෝ අනත්දරුවන්ට ගෙවිය යුතු විශ්‍රාම වැටුපෙන්
ඒ හිඟ දායක මුදල්, අධ්‍යක්ෂවරයා විසින් තීරණය කරනු
ලබන යම් වාරිකවලින් අයකර ගනු ලැබිය යුතු ය.”.

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2001 අංක 11 දරන විවාහ ලියාපදිංචි කිරීමේ
(සංශෝධන) පනත

[සහතිකය සටහන් කළේ 2001 සැප්තැම්බර් මස 25 වන දින)
ආණ්ඩුවේ නියමය පරිදි මුද්‍රණය කරන ලදී.

2001 සැප්තැම්බර් මස 28 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී

2001 අංක 14 දරන විවාහ ලියාපදිංචි කිරීමේ
(සංශෝධන) පනත

විවාහ ලියාපදිංචි කිරීමේ ආඥාපනත සංශෝධනය
කිරීම සඳහා වූ පනතකි

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 2001 අංක 11 දරන විවාහ ලියාපදිංචි කිරීමේ ලුහුඬු නාමය.
(සංශෝධන) පනත යනුවෙන් හඳුන්වනු ලැබේ.

2. විවාහ ලියාපදිංචි කිරීමේ ආඥාපනතේ 34 වන වගන්තියේ
(2) වන උපවගන්තිය ඉවත් කිරීමෙන් සහ ඒ වෙනුවට, පහත
දැක්වෙන උපවගන්තිය ආදේශ කිරීමෙන්, ඒ වගන්තිය මෙයින් සංශෝධනය
සංශෝධනය කරනු ලැබේ :-

“(2) විවාහයක් චාරිත්‍රානුකූලව සිදුකිරීමෙන්
ඉක්බිතිව ම, පළමුවන උපලේඛනයේ ‘ඕ ' ආකෘතියෙහි,
විවාහය පිළිබඳ විස්තර ප්‍රකාශයක්, ඒ කාර්යය සඳහා
තිබිය යුතු පොතක පිටපත් තුනකින් යුතුව දේව ගැතිවයා
විසින් ඇතුළත් කරනු ලැබිය යුතු ය. එබඳු සෑම
සටහනකම අනුපිළිවෙලින් අංක යෙදිය යුතු ය.
දේවගැතිවරයා විසින්, එම ප්‍රකාශයේ තුන්වන පිටපත
අයකිරීමකින් තොරව පාර්ශ්වකරුවන්ට නිකුත් කරනු
ලැබිය යුතු අතර, එම පිටපත, එම දේවගැතිවරයා
අයත් වන්නා වූ දේවස්ථානයේ, නිකායේ හෝ මණ්ඩලයේ
රීති, චාරිත්‍ර විධි සහ පූජා විධි වලට අනුව, එම විවාහය
චාරිත්‍රානුකූලව සිදු කිරීම පිළිබඳව බැලු බැල්මට පෙනෙන
සාක්ෂියක් විය යුතු ය.''

3. මේ පනතේ සිංහල සහ දෙමළ භාෂා පාඨ අතර යම් අනනුකූලතාවක්
අනනුකූලතාවක් ඇති වුවහොත්, එවිට, සිංහල භාෂා පාඨය ඇති වූ විට
බල පැවැත්විය යුතුය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2002 අංක 9 දරන ශ්‍රී ලංකා ආයෝජන
මණ්ඩල (සංශෝධන) පනත
(සහතිකය යටහත් කළේ 2002 ජුනි මස 19 වන දින]
ආණ්ඩුවේ නියමය පරිදි මුද්‍රණය කරන ලදී.

2002 ජුනි මස 21 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්
පත්‍රයේ II වන කොටසේ අතිරේකයක් වශයෙන් පළ කරන ලදි

2002 අංක 9 දරන ශ්‍රී ලංකා ආයෝජන මණ්ඩල
(සංශෝධන) පනත
ජාතික රාජ්‍ය සභාවේ 1978 අංක 4 දරන ශ්‍රී ලංකා ආයෝජන
මණ්ඩල පනත සංශෝධනය කිරීම සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :—

1. මේ පනත 2002 අංක 9 දරන ශ්‍රී ලංකා ආයෝජන
මණ්ඩල (සංශෝධන) පනත යනුවෙන් හඳුන්වනු ලැබේ.

2. (මෙහි මින් මතු “ප්‍රධාන ප්‍රඥප්තිය " යනුවෙන් සඳහන්
කරනු ලබන) ජාතික රාජ්‍ය සභාවේ 1978 අංක 4 දරන ශ්‍රී ලංකා
ආයෝජන මණ්ඩල පනතේ ‘ආ’ උපලේඛනයේ “1979 අංක 28
දරන දේශීය ආදායම් පනත" යන අයිතමයට ඉක්බිතිව ම,
පහත දැක්වෙන අයිතම ඇතුළත් කිරීමෙන්, ඒ උපලේඛනය මෙයින්
සංශෝධනය කරනු ලැබේ :—-

3. ප්‍රධාන ප්‍රඥප්තියේ ‘ඇ’ උපලේඛනයේ “(365 වන
ප්‍රධාන ප්‍රඥප්තියේ
අධිකාරය වූ) ගුවන් ගමනාගමන පනත” යන අයිතමයට ඉක්බිතිව ‘ඇ’උපලේඛනය
ම පහත දැක්වෙන අයිතමය එකතු කිරීමෙන් ප්‍රධාන ප්‍රඥප්තියේ
‘ඇ’ උපලේඛනය මෙයින් සංශෝධනය කරනු ලැබේ :—
“1971 අංක 47 දරන ශ්‍රී ලංකා ජාතික චිත්‍රපට සංස්ථා
පනත.”.

4. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත් එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2002 අංක 8 දරන ජාතිය රැක ගැනීමේ දායක මුදල්
(අහෝසි කිරීමේ) පනත

(සහතිකය සටහන් කළේ 2002 ජුනි මස 19 වන දින.)
ආණ්ඩුවේ නියමය පරිදි මුද්‍රණය කරන ලදී.
2002 ජුනි මස 21 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්
පත්‍රයේ II වන කොටසේ අතිරේකයක් වශයෙන් පළ කරන ලදී

2002 අංක 8 දරන ජාතිය රැක ගැනීමේ දායක මුදල්
(අහෝසි කිරීමේ) පනත

1996 අංක 5 දරන ජාතිය රැක ගැනීමේ දායක මුදල් පනත අදාළ
වන තැනැත්තන්ගෙන් 2001 ඔක්තෝබර් මස 1 වන දින සිට
බලපවත්වන පරිදි ජාතිය රැක ගැනීමේ දායක මුදල් අය කිරීම
අහෝසි කිරීම සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 2002 අංක 8 දරන ජාතිය රැක ගැනීමේ දායක
මුදල් (අහෝසි කිරීමේ) පනත යනුවෙන් හඳුන්වනු ලැබේ.

2. 1996 අංක 5 දරන ජාතිය රැක ගැනීමේ දායක මුදල්
පනතේ කුමක් සඳහන් වුව ද, 2001 ඔක්තෝබර් මස 1 වන දින
හෝ එදිනට පසුව ආරම්භ වන පරිදි

(අ) යම් වර්ෂයක යම් කාර්තුවක් සඳහා ජාතිය රැක ගැනීමේ
දායක මුදල්, එකී පනත අදාළ වන යම් තැනැත්තකුගෙන්
අයකර ගැනීම සහ ලබා ගැනීම නොකළ යුතු ය ;
සහ
(ආ) එකී පනත අදාළ වන්නේ යම් තැනැත්තකුට ද, එම
තැනැත්තාගේ සේවා යෝජකයා විසින් එම තැනැත්තාට
ගෙවිය යුතු පඩිනඩිවලින් යම් මාසයක් සඳහා එකී
පනතේ 4 වන වගන්තිය යටතේ අඩු කර ගැනීමට එම
සේවා යෝජකයාට නියම කරනු ලැබ ඇති යම් මුදලක්
එකී සේවා යෝජකයා විසින් අඩු නොකළ යුතු ය.

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇති වුවහොත්, එවිට සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2002 අංක 12 දරන දණ්ඩ නීති සංග්‍රහය
(සංශෝධන) පනත

(සහතිකය සටහන් කළේ 2002 ජූලි මස 17 වන දිත]
ආණ්ඩුවේ නියමය පරිදි මුද්‍රණය කරන ලදී.
2002 ජූලි මස 19 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්
පත්‍රයේ II වන කොටසේ අතිරේකයක් වශයෙන් පළ කරන ලදී.

2002 අංක 12 දරන දණ්ඩ නීති සංග්‍රහය
(සංශෝධන) පනත
දණ්ඩ නීති සංග්‍රහය සංශෝධනය කිරීම සඳහා වූ පනතකි
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 2002 අංක 12 දරන දණ්ඩ නිති සංග්‍රහය
(සංශෝධන) පනත යනුවෙන් හඳුන්වනු ලැබේ.


1 වන කොටස
2. මෙහි මින් මතු "ප්‍රධාන ප්‍රඥප්තිය" යනුවෙන් හඳුන්වනු
ලබන දණ්ඩ නීති සංග්‍රහයේ 118 වන වගන්තිය ඉවත් කිරීමෙන්
එම සංග්‍රහය මෙයින් සංශෝධනය කරනු ලැබේ.

3. ප්‍රධාන ප්‍රඥප්තියේ XIX පරිච්ඡේදය මෙයින් ඉවත් කරනු ප්‍රධාන ප්‍රඥප්තියේ
ලැබේ.

II වන කොටස
4. 1979 අංක 15 දරන අපරාධ නඩු විධාන සංග්‍රහය
පනතේ 135 වන වගන්තියේ (1) වන උපවගන්තියේ (ඊ) ඡේදය
ඉවත් කිරීමෙන් එම පනත මෙයින් සංශෝධනය කරනු ලැබේ.
5. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට සිංහල භාෂා පාඨය බල
පැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2002 අංක 13 දරන ශ්‍රී ලංකා පුවත්පත් මණ්ඩල
(සංශෝධන) පනත
[සහතිකය සටහන් කළේ 2002 ජූලි මස 17 වන දින.]
ආණ්ඩුවේ නියමය පරිදි මුද්‍රණය කරන ලදී.

2002 ජූලි මස 19 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්
පත්‍රයේ II වන කොටසේ අතිරේකයක් වශයෙන් පළ කරන ලදී

2002 අංක 13 දරන ශ්‍රී ලංකා පුවත්පත් මණ්ඩල
(සංශෝධන) පනත
ශ්‍රී ලංකා පුවත්පත් මණ්ඩල පනත සංශෝධනය කිරීම
සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :—
1. මේ පනත 2002 අංක 13 දරන ශ්‍රී ලංකා පුවත්පත් ලුහුඩු නාමය.
මණ්ඩල (සංශෝධන) පනත යනුවෙන් හඳුන්වනු ලැබේ.

2. ජාතික රාජ්‍ය සභාවේ 1973 අංක 5 දරන ශ්‍රී ලංකා
පුවත්පත් මණ්ඩල පනතේ 15 වන වගන්තියේ (1) වන
උපවගන්තියේ (ආ) ඡේදය ඉවත් කිරීමෙන්, එම වගන්තිය මෙයින්
සංශෝධනය කරනු ලැබේ.

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇති වුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2002 අංක 20 දරන සිවිල් නඩු විධාන සංග්‍රහය
(සංශෝධන) පනත
(සහතිකය සටහන් කළේ 2002 ඔක්තෝබර් මස 04 වන දින)
ආණ්ඩුවේ නියමය පරිදි මුද්‍රණය කරන ලදී.

2002 ඔක්තෝබර් මස 04 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී

2002 අංක 20 දරන සිවිල් නඩු විධාන සංග්‍රහය
(සංශෝධන) පනත

සිවිල් නඩු විධාන සංග්‍රහය සංශෝධනය කිරීම සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :—
1. මේ පනත 2002 අංක 20 දරන සිවිල් නඩු විධාන
සංග්‍රහය (සංශෝධන) පනත යනුවෙන් හඳුන්වනු ලැබේ

2. (මෙහි මින් මතු “ප්‍රධාන ප්‍රඥප්තිය" යනුවෙන් සඳහන්
කරනු ලබන) සිවිල් නඩු විධාන සංග්‍රහයේ 495 වන වගන්තිය
මෙයින් ඉවත් කරනු ලබන අතර, ඒ වෙනුවට පහත දැක්වෙන
වගන්තිය ආදේශ කරනු ලැබේ :-

495. බාලවයස්කරුගේ සම්බන්ධතාවට
ප්‍රතිවිරුද්ධ සම්බන්ධතාවක් නැත්තේ නම්,
සිහියෙන් යුත්, වයස් පිරුණු සම විත්තිකරුවකු
නඩුවෙහි භාරකරු වශයෙන් පත් කළ හැකි නමුත්,
පැමිණිලිකරුවකු එසේ පත් කළ නොහැකි ය.”.

3. ප්‍රධාන ප්‍රඥප්තියේ 544 වන වගන්තියේ (1) වන
උපවගන්තිය පහත දැක්වෙන පරිදි සංශෝධනය කරනු ලැබේ :-
(1) ඒ වගන්තියේ (ආ) ඡේදය ඉවත් කොට ඒ වෙනුවට
මෙහි පහත දැක්වෙන ඡේදය ආදේශ කිරීමෙන් :-
“(ආ) 1982 අංක 17 දරන සමාගම් පනත ප්‍රකාරව
ලියාපදිංචි කරනු ලැබූ හෝ තත්කාලයේ
බලපවත්නා යම් ලිඛිත නීතියක් යටතේ පිහිටුවනු
ලැබූ හෝ සමාගමක යම් කොටසක් ; හෝ ";

(2) ඒ උපවගන්තියේ අවසානයට පහත දැක්වෙන කොටස
එකතු කිරීමෙන් :-
"මේ වගන්තියේ කාර්ය සඳහා “කොටස” යන්නට
1982 අංක 17 දරන සමාගම් පනතේ ඊට දී
ඇති අර්ථය ම ඇත්තේ ය."

4. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය බල
පැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2002 අංක 19 දරන කර්මාන්තශාලා
(සංශෝධන) පනත

(සහතිකය සටහන් කළේ 2002 ඔක්තෝබර් මස 04 වන දින.]
ආණ්ඩුවේ නියමය පරිදි මුද්‍රණය කරන ලදී.
2002 ඔක්තෝබර් මස 04 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2002 අංක 19 දරන කර්මාන්තශාලා (සංශෝධන) පනත

කර්මාන්තශාලා ආඥාපනත සංශෝධනය කිරීම සඳහා වූ පනතකි
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :−

1. මේ පනත 2002 අංක 19 දරන කර්මාන්තශාලා
(සංශෝධන) පනත යනුවෙන් හඳුන්වනු ලැබේ.

2. කර්මාන්තශාලා ආඥාපනතේ 68 වන වගන්තිය පහත
දැක්වෙන පරිදි මෙයින් සංශෝධනය කරනු ලැබේ :-
(1) ඒ වගන්තියේ (1) වන උපවගන්තිය ඉවත් කොට ඒ
වෙනුවට පහත දැක්වෙන උපවගන්තිය ආදේශ
කිරීමෙන් :-

“(1) යම් කර්මාන්ත ශාලාවක ඇති අධික වැඩ ප්‍රමාණය,
වැඩ කරන පැය ගණන සහ සේවා නියුක්තිය පිළිබඳ
කාලසීමාවන්ට අදාළව මේ කොටසෙහි විධිවිධානවල කුමක්
සඳහන් වුව ද, කාන්තාවන් සහ වයස අවුරුදු දහසය සම්පූර්ණ
වූ එහෙත් වයස අවුරුදු දහ අට සම්පූර්ණ නොවූ තරුණ අය,
අතිකාල සේවයෙහි නියුක්ත කිරීම මගින් ඉටුකර ගත හැකිය:
එසේ වුව ද කාන්තාවක් විසින් යම් ලිත් මාසයක් තුළ දී
කරනු ලබන අතිකාල පැය ගණනෙහි එකතුව පැය හැටක්
නොඉක්මවිය යුතු අතර වයස අවුරුදු 16 සම්පූර්ණ වූ එහෙත්
වයස අවුරුදු 18 සම්පූර්ණ නොවූ තරුණ අයකු යම් ලිත්
මාසයක් තුළ කරනු ලබන අතිකාල පැය ගණනෙහි එකතුව
පැය පනහක් නොඉක්මවිය යුතු ය.”.

(2) ඒ වගන්තියේ (2) වන උපවගන්තියේ (අ) ඡේදය ඉවත්
කොට ඒ වෙනුවට පහත දැක්වෙන ඡේදය ආදේශ
කිරීමෙන් :-

“(අ) කාන්තාවක් හෝ තරුණ අයකු විසින්, අතිකාල
සේවයේ යෙදුන කාලසීමාව ඇතුළුව එහෙත් ආහාර
අනුභවය සහ විවේකය සඳහා අවසර දී ඇති
විවේක කාලය අත්හැර, යම් සතියක් තුළ වැඩ
කරන මුළු පැය ගණන පැය හැටක් නොඉක්ම
විය යුතු ය. ;".

(3) ඒ වගන්තියේ (2) වන උපවගන්තියට ඉක්බිතිව ම පහත
දැක්වෙන අලුත් උපවගන්තිය ඇතුළත් කිරීමෙන් :-
"(2අ) සේවා යෝජකයකු විසින්, අතිකාල සේවයෙහි යෙදීම
සඳහා ඇයගේ කැමැත්ත ලිඛිතව දෙනු ලබන්නේ නම් මිස -
(අ) ගර්භනී කාන්තාවක් ඇයගේ ගර්භනී කාලය
තුළ ; සහ
(ආ) කිරිදෙන මවක් ඇයගේ දරුවා උපත ලද
දිනයේ සිට ගණන් බලනු ලබන එක් අවුරුදු
කාලසීමාවක් සඳහා ; සහ
(ඇ) මළ දරුවකු බිහිකළ කාන්තාවක් ඇය මළ
දරුවා බිහි කළ දින සිට ගණන් බලනු ලබන
මාස තුනක කාලසීමාවක් සඳහා
අතිකාල සේවයෙහි යෙදවීම නොකළ යුතු ය.''
(4) ඒ වගන්තියේ (4) වන උපවගන්තිය ඉවත් කොට ඒ
වෙනුවට පහත දැක්වෙන උපවගන්තිය ආදේශ
කිරීමෙන් :-

(4) අමාත්‍යවරයා විසින්
(අ) යම් කාන්තාවක් හෝ තරුණ අයකු අතිකාල
සේවයෙහි යෙදවීම මගින් ඒ කාන්තාවගේ
හෝ තරුණ අයගේ ශරීර සෞඛ්‍යයට අහිතකර
බලපෑමක් ඇතිවන බව පෙනී යන්නේ නම්,
ඵම කාන්තාව හෝ තරුණ අය හෝ ඔවුන්ගේ
යම් පන්තියක් අතිකාල සේවයෙහි යෙදවීම
තහනම් කිරීම හෝ සීමාකිරීම ;

(ආ) කාන්තාවක් හෝ තරුණ අයකු කර්මාන්ත
ශාලාවක් තුළ අතිකාල සේවයෙහි යොදවනු
ලබන කාලය තුළ විවේකාගාර පහසුකම්
සැලසීම ඇතුළු ඵම කර්මාන්ත ශාලාව ඇතුළත
පවත්වාගෙන යා යුතු සේවා තත්ත්වයන් ;

(ඇ) රාත්‍රි කාලයේ දී අතිකාල සේවයේ යොදවනු
ලබන කාන්තාවන්ට ගමන් පහසුකම් සැලසීමේ
ආකාරය,
නියෝග මගින් නියම කරනු ලැබිය හැකි ය.

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2002 අංක 18 දරන නැව් නියෝජිතයන්ට
බලපත්‍ර දීමේ (සංශෝධන) පනත

[සහතිකය සටහන් කළේ 2002 ඔක්තෝබර් මස 04 වන දින)
ආණ්ඩුවේ නියමය පරිදි මුද්‍රණය කරන ලදී.
2002 ඔක්තෝබර් මස 04 වන දින ශ්‍රී ලංකා ප්‍රජාතාන්ත්‍රික සමාජවාදි ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2002 අංක 18 දරන නැව් නියෝජිතයන්ට බලපත්‍ර දීමේ
(සංශෝධන) පනත

1972 අංක 10 දරන නැව් නියෝජිතයන්ට බලපත්‍ර දීමේ පනත
සංශෝධනය කිරීම සඳහා සහ එයට සම්බන්ධ හෝ ආනුෂංගික
කරුණු සඳහා විධිවිධාන සැලැස්වීම පිණිස වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 2002 අංක 18 දරන නැව් නියෝජිතයන්ට
බලපත්‍ර දීමේ (සංශෝධන) පනත යනුවෙන් හඳුන්වනු ලැබේ.

2. (මෙහි මින් මතු “ප්‍රධාන ප්‍රඥප්තිය '' යනුවෙන් සඳහන්
කරනු ලබන) 1972 අංක 10 දරන නැව් නියෝජිතයන්ට බලපත්‍ර
දීමේ පනතේ දීර්ඝ නාමයෙහි ‘නැව් නියෝජිතයකුගේ ව්‍යාපාරය'
යන වචන වෙනුවට “නැව් නියෝජිතයකුගේ, නැව් බඩු ගෙන
යන්නකුගේ, යාත්‍රා ක්‍රියාකරුවන් නොවන පොදු ප්‍රවාහකයන්
ගේ සහ කන්ටේනර් මෙහෙයුම්කරුවන්ගේ ව්‍යාපාර” යන වචන
ආදේශ කිරීමෙන් ඒ දීර්ඝ නාමය මෙයින් සංශෝධනය කරනු ලැබේ.

3. (1) ප්‍රධාන ප්‍රඥප්තියේ සහ වෙනත් යම් ලිඛිත නීතියක-
(අ) “නැව් නියෝජිතයන්ට බලපත්‍ර දීමේ පනත” යන වචන
වෙනුවට "නැව් නියෝජිතයන්ට, නැව් බඩු ගෙන
යන්නන්ට, යාත්‍රා ක්‍රියාකරුවන් නොවන පොදු
ප්‍රවාහකයන්ට සහ කන්ටේනර් මෙහෙයුම්කරුවන්ට
බලපත් ලබාදීමේ පනත” යන වචන ;

(ආ) “නැව් නියෝජිතයන්” යන වචන වෙනුවට “නැව්
නියෝජිතයන්, නැව් බඩු ගෙනයන්නන්, යාත්‍රා
ක්‍රියාකරුවන් නොවන පොදු ප්‍රවාහකයන් සහ කන්ටේනර්
මෙහෙයුම්කරුවන්” යන වචන ආදේශ කරනු ලැබිය යුතු ය.

(2) යම් දැන්වීමක, නිවේදනයක, ගිවිසුමක, සන්නිවේදනයක
හෝ වෙනත් ලේඛනයක “නැව් නියෝජිතයන්ට බලපත්‍ර දීමේ
පනත” සහ “නැව් නියෝජිතයන්” යන වචනවලට කරන ලද
සෑම සඳහනක්ම පිළිවෙලින් "නැව් නියෝජිතයන්ට, නැව් බඩු
ගෙනයන්නන්ට, යාත්‍රා ක්‍රියාකරුවන් නොවන පොදු ප්‍රවාහකයන්ට
සහ කන්ටේනර් මෙහෙයුම්කරුවන්ට බලපත්‍ර ලබාදීමේ පනත”
සහ “නැව් නියෝජිතයන්ට, නැව් බඩු ගෙනයන්නන්ට, යාත්‍රා
ක්‍රියාකරුවන් නොවන පොදු ප්‍රවාහකයන්ට සහ කන්ටේනර්
මෙහෙයුම්කරුවන්ට කරන ලද සඳහනක් ලෙස පිළිවෙලින් කියවා
තේරුම් ගත යුතු ය.

4. ප්‍රධාන ප්‍රඥප්තියේ 15 වන වගන්තිය පහත දැක්වෙන
පරිදි මෙයින් සංශෝධනය කරනු ලැබේ

(1) “උචිත බලධරයා" යන යෙදුමේ අර්ථ නිරූපණයට
ඉක්බිතිවම පහත දැක්වෙන අලුත් අර්ථ නිරූපණය
ඇතුළත් කිරීමෙන් :-
“කන්ටේනර් මෙහෙයුම්කරුවන්" යන්නෙන්, ශ්‍රී ලංකාව
තුළ කන්ටේනර් පර්යන්තවල, කන්ටේනර්
ඩිපෝවල සහ කන්ටේනර් නැව් බඩු තබා ඇති
ස්ථාන මෙහෙයවීමේ ව්‍යාපාරවල යෙදී සිටින
තැනැත්තකු අදහස් වේ.

“නැව් බඩු ගෙනයන්නන්” යන්නෙන්, නැව් බඩු
රැගෙන යාම හෝ නැව් බඩු ගුවන් මගින්, මුහුදින්
හෝ ගොඩබිමින් රැගෙන යාම ද ඇතුළුව
ජාත්‍යන්තර වශයෙන් නැව් බඩු ගෙනයාමේ සහ
එසේ රැගෙන යාමට සම්බන්ධ වෙනත් සේවා
සපයන ව්‍යාපාරවල යෙදී සිටින තැනැත්තකු
අදහස්වන නමුත් යම් ගුවන් සේවාවක හෝ නැව්
හිමියකුගේ නැතහොත් නැවක් කුලියට ගත්
තැනැත්තකුගේ නියෝජිතයකු ලෙස පමණක්
භාණ්ඩ සහ සේවා සලසන තැනැත්තකු වශයෙන්
සලසනු ලබන යම් සේවයක් ඊට ඇතුළත් නොවේ ;

(2) “බලපත්‍රය” යන යෙදුමේ අර්ථ නිරූපණයට ඉක්බිතිව ම
පහත දැක්වෙන අලුත් අර්ථ නිරූපණය ඇතුළත්
කිරීමෙන් :—
“යාත්‍රා ක්‍රියාකරුවන් නොවන පොදු ප්‍රවාහකයන්"
යන්නෙන්, යාත්‍රාවක කටයුතුවලද යෙදී සිටින
නැව් බඩු ගෙන යන්නකු අදහස් වේ.

5. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට සිංහල භාෂා පාඨය බල
පැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2002 අංක 23 දරන
ජාතික නිවාස සංවර්ධන අධිකාරිය
(සංශෝධන) පනත

(සහතිකය සටහන් කළේ 2002 ඔක්තෝබර් මස 11 වන දින.]
ආණ්ඩුවේ නියමය පරිදි මුද්‍රණය කරන ලදී.
2002 ඔක්තෝබර් මස 11 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී

2002 අංක 23 දරන ජාතික නිවාස සංවර්ධන අධිකාරිය
(සංශෝධන) පනත
ජාතික නිවාස සංවර්ධන අධිකාරිය පනත සංශෝධනය
කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-
1. මේ පනත 2002 අංක 23 දරන ජාතික නිවාස සංවර්ධන ලුහුඬු නාමය.
අධිකාරිය (සංශෝධන) පනත යනුවෙන් හඳුන්වනු ලැබේ.

2. (මෙහි මින් මතු “ප්‍රධාන ප්‍රඥප්තිය '' යනුවෙන් සඳහන් 1979 අංක 17
කරනු ලබන) 1979 අංක 17 දරන ජාතික නිවාස සංවර්ධන දරන පනතේ
අධිකාරිය පනතේ 63 වන වගන්තියේ (1) වන උපවගන්තියෙහි

“ පදිංචිකරු විසින් එම ගොඩනැගිල්ලෙහි පදිංචිය නීත්‍යනුකූල සංශෝධනය
ලෙස අවසන් කිරීමේ ” යන වචන වෙනුවට " ගෙහිමියා විසින් කිරීම.
එම ගොඩනැගිල්ලෙහි පදිංචිය නීත්‍යනුකූල ලෙස අවසන් කිරීමේ”
යන වචන ආදේශ කිරීමෙන් සංශෝධනය කරනු ලැබේ.

3. ප්‍රධාන ප්‍රඥප්තියේ 82 වන වගන්තියේ “අධිකාරියේ යම් ප්‍රධාන
දේපළක්, කටයුත්තක් සහ යම් ක්‍රියාකාරකමක් යන වචන ප්‍රඥප්තියේ
වෙනුවට “අධිකාරියේ යම් දේපළක්, කටයුත්තක් සහ යම්
ක්‍රියාකාරකමක් හෝ එම දේපළ, කටයුත්ත හෝ ක්‍රියාකාරකම සංශෝධනය
සම්බන්ධයෙන් යම් නඩු කටයුත්තක් " යන වචන ආදේශ කිරීමෙන් කිරීම.
ඒ වගන්තිය මෙයින් සංශෝධනය කරනු ලැබේ.

4. ප්‍රධාන ප්‍රඥප්තියේ උපලේඛනයේ “1972 අංක 7 දරන ප්‍රධාන
ගෙවල් කුලී පනත. යන අයිතමයට ඉක්බිතිව ම “1988 අංක ප්‍රඥප්තියේ
72 දරන සමථ මණ්ඩල පනත.” යන අයිතමය එකතු කිරීමෙන් උපලේඛනය
උපලේඛනය මෙයින් සංශෝධනය කරනු ලැබේ.

5. මේ පනතේ සිංහල සහ දෙමළ භාෂා පාඨ අතර යම් අනනුකූලතාවක්
අනනුකූලතාවක් ඇති වුවහොත්, එවිට, සිංහල භාෂා පාඨය ඇති වූ විට
බල පැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2002 අංක 27 දරන බද්ධ නිවාස අයිතිකම්
(විශේෂ විධිවිධාන) (සංශෝධන) පනත

(සහතිකය සටහන් කළේ 2002 දෙසැම්බර් මස 04 වන දින]
ආණ්ඩුවේ නියමය පරිදි මුද්‍රණය කරන ලදී.
2002 දෙසැම්බර් මස 05 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2002 අංක 27 දරන බද්ධ නිවාස අයිතිකම්
(විශේෂ විධිවිධාන) (සංශෝධන)

1999 අංක 4 දරණ බද්ධ නිවාස අයිතිකම් (විශේෂ විධිවිධාන)
පනත සංශෝධනය කිරීම සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-—
1. මේ පනත 2002 අංක 27 දරන බද්ධ නිවාස අයිතිකම්
(විශේෂ විධිවිධාන) (සංශෝධන) පනත යනුවෙන් හඳුන්වනු
ලැබේ.

2. (මෙහි මින් මතු ‘ප්‍රධාන ප්‍රඥප්තිය" යනුවෙන් සඳහන්
කරනු ලබන) 1999 අංක 4 දරන බද්ධ නිවාස අයිතිකම් (විශේෂ
විධිවිධාන)පනතේ 3 වන වගන්තිය මෙයින් ඉවත් කරනු ලබන
අතර, ඒ වෙනුවට පහත දැක්වෙන වගන්තිය ආදේශ කරනු
ලැබේ :-

3. ප්‍රධාන ප්‍රඥප්තියේ 1 වන කොටසේ විධිවිධාන
2003, දෙසැම්බර් 31 වන දින තෙක් ක්‍රියාත්මකව
තිබිය යුතු ය. ''.
3. මේ පනතේ 2 වන වගන්තිය මගින්, ප්‍රධාන ප්‍රඥප්තියට
කරන ලද සංශෝධනය 2001 මාර්තු මස 10 වන දින සිට
ක්‍රියාත්මක වූ ලෙස සියලු කාර්යයන් සඳහා සලකනු ලැබිය
යුතු ය.

4. (1) ජාතික රාජ්‍ය සභාවේ 1973 අංක 11 දරන බද්ධ
නිවාස අයිතිකම් පනතේ 6 වන වගන්තියට අනුකූලව
රෙජිස්ට්‍රාර්වරයෙක් විසින් ලියාපදිංචි කරනු ලැබිය යුතු යයි
නියම කරනු ලැබ ඇත්තා වූ ද, 2001 මාර්තු මස 10 වන දින
හෝ ඊට පසු දිනයක දී ආරම්භව සහ මේ පනත ක්‍රියාත්මක
වන දිනයට පෙරාතුව වූ දිනයෙන් අවසන් වන කාලසීමාව තුළ
දී එසේ ලියාපදිංචි කරනු ලැබුවා වූ ද, ජාතික නිවාස
කොමසාරිස්වරයාට හෝ ජාතික නිවාස සංවර්ධන අධිකාරියට
අයත්වන්නා වූ ද යම් සහාධිපත්‍ය දේපළකට අදාළ සහාධිපත්‍ය
පිඹුරක් ඉහත කී වගන්තියේ නියමයන්ට අනුකූලව වලංගු
ආකාරයට ලියාපදිංචි කරනු ලැබ ඇති බවට සලකනු ලැබිය
යුතු ය.

(2) 2001 මාර්තු මස 10 වන දින හෝ ඊට පසු දිනක දී
ආරම්භව සහ මේ පනත ක්‍රියාත්මක වන දිනයට පෙරාතුව වූ
දිනයෙන් අවසන් වන කාලසීමාව තුළ දී, ජාතික නිවාස
කොමසාරිස්වරයාගේ හෝ ජාතික නිවාස සංවර්ධන අධිකාරියේ
සාමාන්‍යාධිකාරිවරයාගේ අත්සන යටතේ නිකුත් කරනු ලැබුවා
වූ ද ප්‍රධාන ප්‍රඥප්තියේ 2 වන වගන්තියේ (2) වන උපවගන්තියෙන්
විස්තර කරනු ලැබුවා වූ ද සහතිකයක්, එකී වගන්තියේ නියමයන්ට
අනුකූලව වලංගු ආකාරයට නිකුත් කරනු ලැබ ඇති බවට
සලකනු ලැබිය යුතු ය.

5. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇති වුවහොත්, එවිට සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2002 අංක 29 දරන විසර්ජන (සංශෝධන)
පනත
(සහතිකය සටහන් කළේ 2002 දෙසැම්බර් මස 11 වන දින)
ආණ්ඩුවේ නියමය පරිදි මුද්‍රණය කරන ලදී.

2002 දෙසැම්බර් මස 13 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී

2002 අංක 29 දරන විසර්ජන (සංශෝධන) පනත
2002 අංක 6 දරන විසර්ජන පනත සංශෝධනය කිරීම සඳහා වූ
පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :—
1. මේ පනත 2002 අංක 29 දරන විසර්ජන (සංශෝධන) ලුහුඩු නාමය.
පනත යනුවෙන් හඳුන්වනු ලැබේ.

2. 2002 අංක 6 දරන විසර්ජන පනතේ 2 වන වගන්තියේ 2002 අංක 6
(1) වන උපවගන්තියේ (ආ) ඡේදයෙහි “ රුපියල් තිස් දෙදහස් දරන පනනේ 2
අටසිය හැත්තෑ කෝටි හැට ලක්ෂයක්” යන වචන වෙනුවට වන වගන්තිය
''රුපියල් තිස්පන්දහස් අටසිය හැත්තෑ කෝටි හැට ලක්ෂයක්” කිරීම.
යන වචන ආදේශ කිරීමෙන් ඒ වගන්තිය මෙයින් සංශෝධනය
කරනු ලැබේ.

3. මේ පනතේ සිංහල සහ දෙමළ භාෂා පාඨ අතර යම් අනනුකූලතාවක්
අනනුකූලතාවක් ඇතිවුවහොත්, එවිට සිංහල භාෂා පාඨය ඇති වූ විට,
බලපැවැත්විය යුතුය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2002 අංක 30 දරන මුදල් (සංශෝධන) පනත
(සහතිකය සටහන් කළේ 2002 දෙසැම්බර් මස 11 වන දින]
ආණ්ඩුවේ නියමය පරිදි මුද්‍රණය කරන ලදී.

2002 දෙසැම්බර් මස 13 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2002 අංක 30 දරන මුදල් (සංශෝධන) පනත
2002 අංක 11 දරන මුදල් පනත සංශෝධනය කිරීම සඳහා වූ
පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :—

1. මේ පනත 2002 අංක 30 දරන මුදල් (සංශෝධන) පනත . ලුහුඩු නාමය.
යනුවෙන් හඳුන්වනු ලැබේ.

2. මෙහි මින් මතු " ප්‍රධාන ප්‍රඥප්තිය '' යනුවෙන් සඳහන්
කරනු ලබන 2002 අංක 11 දරන මුදල් පනතේ 1 වන කොටසේ
(වරාය හා ගුවන් තොටුපල සංවර්ධන බද්ද පැනවීම) 2 වන
වගන්තියේ, “බද්දක් පනවා අයකර ගනු ලැබිය යුතුය.'' යන
වචන වෙනුවට “බද්දක් පනවා අයකර ගනු ලැබිය යුතු ය:
එසේ වුවද, සකස් කොට නැවත අපනයනය කිරීමේ කාර්යය
සඳහා ශ්‍රි ලංකාවට ආනයනය කරන ලද භාණ්ඩයක් සම්බන්ධයෙන්
වන විට, ඒ භාණ්ඩයේ පිරිවැය, රක්ෂණය සහ නැස්තු
වටිනාකම මත වූ බද්ද සියයට 0.75 ක අනුප්‍රමාණයකින් අයකර
ගනු ලැබිය යුතු ය.” යන වචන ආදේශ කිරීමෙන් මෙයින්
සංශෝධනය කරනු ලැබේ.

3. මේ පනතේ 2 වන වගන්තිය මගින් ප්‍රධාන ප්‍රඥප්තියට
කරන ලද සංශෝධන සියලු කාර්ය සඳහා 2002 මැයි මස 1
වන දින සිට බලාත්මක වූ ලෙස සලකනු ලැබිය යුතු ය.

4. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇති වුවහොත්, එවිට සිංහල භාෂා පාඨය
බල පැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2003 අංක 4 දරන මුදල්
(සංශෝධන) පනත

(සහතිකය සටහන් කළේ 2003 පෙබරවාරි මස 27 වන දින)
ආණ්ඩුවේ නියමය පරිදි මුද්‍රණය කරන ලදී.

2003 පෙබරවාරි මස 28 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2003 අංක 4 දරන මුදල් (සංශෝධන) පනත
[සහතිකය සටහන් කළේ 2003 පෙබරවාරි මස 27 වන දින]
එල්. ඩී.—ඕ. 55/2001.
1995 අංක 16 දරන මුදල් පනත සංශෝධනය
කිරීම සඳහා වූ පනතකි

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :—

1. මේ පනත 2003 අංක 4 දරන මුදල් (සංශෝධන)
පනත යනුවෙන් හඳුන්වනු ලැබේ.

2. (මෙහි මින් මතු “ ප්‍රධාන ප්‍රඥප්තිය '' යනුවෙන් සඳහන්
කරනු ලබන) 1999 අංක 24 දරන පනතින් සංශෝධිත 1995
අංක 16 දරන මුදල් පනතේ I වන පරිච්ඡේදයේ I වන කොටස
(2 වන වගන්තිය) මෙයින් ඉවත් කරනු ලැබේ.

3. ප්‍රධාන ප්‍රඥප්තියේ 6 වන වගන්තිය පහත දැක්වෙන ප්‍රධාන ප්‍රඥප්තියේ
පරිදි මෙයින් සංශෝධනය කරනු ලැබේ :-

(1) ඩීසල් මෝටර් වාහන බද්ද, සුඛෝපභෝගී මෝටර්
වාහන බද්ද” යන වචන වෙනුවට “සුඛෝපභෝගී
මෝටර් වාහන බද්ද” යන වචන ආදේශ කිරීමෙන් ;
සහ
(2) ඒ වගන්තියේ පැති සටහනෙහි “ ඩීසල් මෝටර් වාහන
බද්ද, සුඛෝපභෝගී මෝටර් වාහන බද්ද” යන වචන
වෙනුවට '' සුඛෝපභෝගී මෝටර් වාහන බද්ද” යන
වචන ආදේශ කිරීමෙන්.

4. ප්‍රධාන ප්‍රඥප්තියේ 17 වන වගන්තියේ නිශ්චිත මෝටර්
වාහන" යන යෙදුමෙහි අර්ථ නිරූපණය ඉවත් කොට ඒ වෙනුවට
පහත දැක්වෙන අර්ථ නිරූපණය ආදේශ කිරීමෙන් එම වගන්තිය
මෙයින් සංශෝධනය කරනු ලැබේ :—

නිශ්චිත මෝටර් වාහනය” යන්නෙන්, යම් සුඛෝපභෝගී
මෝටර් වාහනයක්, යම් අර්ධ සුඛෝපභෝගී මෝටර් වාහනයක්
හෝ යම් අර්ධ සුඛෝපභෝගී ද්විත්ව කාර්ය මෝටර් වාහනයක්
අදහස් වේ ; 

5. මේ පනතින් ප්‍රධාන ප්‍රඥප්තියට කරන ලද සංශෝධන
සියලු කාර්ය සඳහා 2001 ඔක්තෝබර් මස 12 වන දින සිට
බලාත්මක වූ ලෙස සලකනු ලැබිය යුතු ය.

6. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2003 අංක 11 දරන කාර්මික ආරාවුල්
(සංශෝධන) පනත

[සහතිකය සටහන් කළේ 2003 මාර්තු මස 20 වන දින.)
ආණ්ඩුවේ නියමය පරිදි මුද්‍රණය කරන ලදී.

2003 මාර්තු මස 21 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2003 අංක 11 දරන කාර්මික ආරාවුල් (සංශෝධන) පනත
එල්. ඩී.— ඕ. 53/2002.
[සහතිකය සටහන් කළේ 2003 මාර්තු මස 20 වන දින]
කාර්මික ආරාවුල් පනත සංශෝධනය කිරීම සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :-

1. මේ පනත 2003 අංක 11 දරන කාර්මික ආරාවුල්
(සංශෝධන) පනත යනුවෙන් හඳුන්වනු ලබන අතර අමාත්‍යවරයා
විසින් ගැසට් පත්‍රයේ පළකරනු ලබන නියමයක් මගින් නියම
කරනු ලබන (මෙහි මින් මතු " නියමිත දිනය'' යනුවෙන් සඳහන්
කරනු ලබන) දිනයක සිට ක්‍රියාත්මක විය යුතු ය.

2. (මෙහි මින් මතු "ප්‍රධාන ප්‍රඥප්තිය" යනුවෙන් සඳහන්
කරනු ලබන) කාර්මික ආරාවුල් පනතේ 31අ වගන්තියේ (1)
වන උපවගන්තියට ඉක්බිතිව ම පහත දැක්වෙන අලුත් උපවගන්තිය
ඇතුළත් කිරීමෙන් ඵ් වගන්තිය මෙයින් සංශෝධනය කරනු
ලැබේ :-

“(1අ) (1) වන උපවගන්තිය යටතේ පිහිටුවනු ලැබූ
කම්කරු විනිශ්චය අධිකාර වෙනුවෙන් එක
ලේකම්වරයකු ද, එසේ පිහිටුවනු ලැබූ සෑම එක්
එක් කම්කරු විනිශ්චය අධිකාරය සඳහා
සහකාර ලේකම්වරයකු බැගින් ද පත් කරනු ලැබිය
යුතු ය."

3. ප්‍රධාන ප්‍රඥප්තියේ 31ආ වගන්තියේ (7) වන උපවගන්තියෙහි
“මාස හයක කාලසීමාවක්” යන වචන වෙනුවට “මාස තුනක
කාලසීමාවක්" යන වචන ආදේශ කිරීමෙන් ඒ වගන්තිය මෙයින්
සංශෝධනය කරනු ලැබේ.

4. ප්‍රධාන ප්‍රඥප්තියේ 31ඈ වගන්තිය පහත දැක්වෙන පරිදි ප්‍රධාන ප්‍රඥප්තියේ
මෙයින් සංශෝධනය කරනු ලැබේ :-

(1) ඒ වගන්තියේ (1) වන උපවගන්තිය ඉවත් කිරීමෙන්;
(2) ඒ වගන්තියේ (6) වන උපවගන්තියෙහි "සහතිකය ඒ
සමග විය යුතු ය. අභියාචනය කරනු ලබන්නේ” යන
වචනවල සිට ඒ උපවගන්තියේ අවසානය දක්වා
ඇති සියලු වචන වෙනුවට “සහතිකය ඒ සමග විය
යුතු ය.”, යන වචන ආදේශ කිරීමෙන් ;

(3) ඒ වගන්තියේ (7) වන උපවගන්තිය ඉවත්
කිරීමෙන් ; සහ (4) ඒ වගන්තියේ ( 8 ) වන උපවගන්තිය ඉවත් කොට
ඵ් වෙනුවට පහත දැක්වෙන උපවගන්තිය ආදේශ
කිරීමෙන් :-

“(8) (4) වන උපවගන්තියේ සඳහන් සෑම
අභියාචනයක් හෝ ඉල්ලීමක් සමගම
අවස්ථාවෝචිත පරිදි අභියාචක හෝ ඉල්ලුම්කරු
විසින් ඒ උපවගන්තිය යටතේ තැබීමට නියමිත
ඇප මුදල ඔහු විසින් තබා ඇති බවට කම්කරු
විනිශ්චය අධිකාරියේ සභාපතිවරයාගේ අත්සන
යටතේ නිකුත් කරන ලද සහතිකයක් ද විය
යුතු ය.”.

5. ප්‍රධාන ප්‍රඥප්තියේ 31 ඈඈ වගන්තියේ ‘(3) වන
උපවගන්තිය ඉවත් කිරීමෙන් ඒ වගන්තිය මෙයින් සංශෝධනය
කරනු ලැබේ.

6. ප්‍රධාන ප්‍රඥප්තියේ 31 ඈඈඈ වගන්තිය මෙයින් ඉවත්
කරනු ලැබේ.

7. ප්‍රධාන ප්‍රඥප්තියේ 34 වන වගන්තියේ (1) වන
උපවගන්තියේ “කම්කරු විනිශ්චය අධිකාරයක් විසින් මේ පනත
යටතේ කරන ලද ආඥාවක්”, යන වචන වෙනුවට “මේ පනතේ
31ආ වගන්තිය යටතේ කරන ලද ඉල්ලීමක් මත කරන ලද
ආඥාවක් හැර, කම්කරු විනිශ්චය අධිකාරයක් විසින් මේ පනත
යටතේ කරන ලද ආඥාවක්” යන වචන ආදේශ කිරීමෙන්, ඒ
වගන්තිය මෙයින් සංශෝධනය කරනු ලැබේ.

8. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2003 අංක 23 දරන ඔට්ටු ඇල්ලීම සහ සුදු බදු
(සංශෝධන) පනත

[සහතිකය සටහන් කළේ 2003 ජුලි මස 30 වන දින]
ආණ්ඩුවේ නියමය පරිදි මුද්‍රණය කරන ලදී.

2003 අගෝස්තු මස 01 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී

2003 අංක 23 දරන ඔට්ටු ඇල්ලීම සහ සුදු බදු
(සංශෝධන) පනත
1988 අංක 40 දරන ඔට්ටු ඇල්ලීම සහ සුදු බදු පනත සංශෝධනය
කිරීම සඳහා වූ පනතකි

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 2003 අංක 23 දරන ඔට්ටු ඇල්ලීම සහ සූදු
බදු (සංශෝධන) පනත යනුවෙන් හඳුන්වනු ලැබේ.

2. (මෙහි මින් මතු "ප්‍රධාන ප්‍රඥප්තිය" යනුවෙන් සඳහන්
කරනු ලබන) 1988 අංක 40 දරන ඔට්ටු ඇල්ලීම සහ සූදු බදු
පනතේ 7 වන වගන්තියේ “සුදු” යන යෙදුමේ අර්ථ නිරූපණයෙහි
“විංග්-එට්-උම්, වීල් ඔප් fපාප්චූන්" යන වචන වෙනුවට
“විංග්-එට්-උම්, රුජිනෝ හෝ වීල් ඔප්  ේපාප්චූන්" යන වචන
ආදේශ කිරීමෙන් ඒ වගන්තිය මෙයින් සංශෝධනය කරනු
ලැබේ.

3. 2002 අංක 11 දරන පනතින් අවසන් වරට සංශෝධිත
ප්‍රධාන ප්‍රඥප්තියේ උපලේඛනය පහත දැක්වෙන පරිදි තවදුරටත් සංශෝධනය කිරීම.
මෙයින් සංශෝධනය කරනු ලැබේ :—

(1) ඒ උපලේඛනයෙහි I වන කොටසේ “රුපියල්
පන්ලක්ෂයක්” යන වචන වෙනුවට ‘රුපියල් තිස් දහසක්”
යන වචන ආදේශ කිරීමෙන් ; සහ

(2) ඒ උපලේඛනයෙහි II වන කොටස ඉවත් කොට ඒ
වෙනුවට පහත දැක්වෙන කොටස ආදේශ කිරීමෙන් :-

" 11 වන කොටස
මෙහි I වන තීරුවෙහි නිශ්චිතව සඳහන් සෑම වර්ෂයක්
සඳහා ම යම් තැනැත්තකු ගෙවනු ලැබිය යුතු බද්ද,
මෙහි නිශ්චිතව II වන තීරුවෙහි අනුරූප සටහනෙහි නිශ්චිතව සඳහන්
මුදල හා සමාන මුදලක් විය යුතු ය—-


(අ) සුදු ව්‍යාපාරය පවත්වාගෙන යාම සඳහ

I වන තීරුව			11 වන තීරුව			
වර්ෂය				බදු මුදල			
			
1988 අප්‍රේල් මස 1 වන දින		රුපියල් මිලියන		
හෝ ඉන්පසුව එහෙත් 2001 අප්‍රේල්		එකයි ;
මස 1 වන දිනට පෙර ආරම්භ
වන සෑම වර්ෂයක් ම සඳහා

2001 අප්‍රේල් මස 1 වන දින		රුපියල් මිලියන;
හෝ ඉන්පසුව එහෙත් 2002 අප්‍රේල්		විසිපහයි 
මස 1 වන දිනට පෙර ආරම්භ
වන වර්ෂය සඳහා

(ආ) (රුජිනෝ ක්‍රීඩාව කිරීම හැර) සූදු ව්‍යාපාරය පවත්වාගෙන
යාම සඳහා

2002 අප්‍රේල් මස 1 වන දින හෝ		රුපියල් මිලියන
ඉන්පසුව ආරම්භ වන සෑම		දොළහයි ;
වර්ෂයක් ම සඳහා

(ඇ) රුජිනෝ ක්‍රීඩාව පමණක් ක්‍රීඩා කිරීමෙන් ව්‍යාපාරය
පවත්වාගෙන යාම සඳහා

2002 අප්‍රේල් මස 1 වන දින හෝ		රුපියල්
ඉන්පසුව ආරම්භ වන සෑම		පන්ලක්ෂයයි.
වර්ෂයක් ම සඳහා

4. 2002 අප්‍රේල් මස 1 වන දින හෝ එදිනට පසු ව ආරම්භ
වන වර්ෂය සඳහා ප්‍රධාන ප්‍රඥප්තිය යටතේ බදු ගෙවීමට යටත්ව
සිටි යම් තැනැත්තකු විසින් මේ පනත ක්‍රියාත්මක වීම ආරම්භ
වීමේ දිනයට පෙරාතුව කොමසාරිස් ජනරාල්වරයා වෙත ඒ බදු
මුදල ගෙවනු ලබන අවස්ථාවක, තත් කාර්ය සඳහා කොමසාරිස්
ජනරාල්වරයා වෙත කරනු ලබන ඉල්ලීමක් මත මේ පනත
යටතේ නිශ්චිතව දක්වා ඇති බද්දට වැඩියෙන් ගෙවන ලද මුදල
ආපසු ලබා ගැනීමට ඒ තැනැත්තාට හිමිකම් තිබිය යුතු ය.

5. 2002 අප්‍රේල් මස 1 වන දින හෝ එදිනට පසුව ආරම්භ
වන වර්ෂය සඳහා, ප්‍රධාන ප්‍රඥප්තිය යටතේ බදු ගෙවීමට
යටත්ව සිටි යම් තැනැත්තකු විසින්, මේ පනත ක්‍රියාත්මක වීම
ආරම්හ වන දිනයේ දී ඒ බදු මුදල ගෙවීම පැහැර හැර ඇති
අවස්ථාවක, මේ පනත යටතේ විධිවිධාන සලස්වා ඇති පරිදි
අය විය යුතු බදු මුදල ඒ තැනැත්තා විසින් ගෙවනු ලබන්නේ
නම්, එම පනතේ විධිවිධාන ඒ තැනැත්තා විසින් කඩ කර ඇති
බවට සලකනු නොලැබිය යුතු ය.

6. මේ පනත මගින් ප්‍රධාන ප්‍රඥප්තියට කරන ලද සංශෝධන,
සියලු කාර්යයන් සඳහා 2002 අප්‍රේල් මස 1 වන දින සිට
බලාත්මක වූ ලෙස සලකනු ලැබිය යුතු ය.

7. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බල පැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2003 අංක 31 දරන දේශීය ආදායම්
(විශේෂ විධිවිධාන) (සංශෝධන) පනත

[සහතිකය සටහන් කළේ 2003 ඔක්තෝබර් මස 22 වන දින]
ආණ්ඩුවේ නියමය පරිදි මුද්‍රණය කරන ලදී
2003 ඔක්තෝබර් මස 23 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2003 අංක 31 දරන දේශීය ආදායම් (විශේෂ විධිවිධාන)
(සංශෝධන) පනත

2003 අංක 10 දරන දේශීය ආදායම් (විශේෂ විධිවිධාන) පනත
සංශෝධනය කිරීම සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින් මෙසේ
පනවනු ලැබේ :—

1. මේ පනත 2003 අංක 31 දරන දේශීය ආදායම් (විශේෂ
විධිවිධාන) (සංශෝධන) පනත යනුවෙන් හඳුන්වනු ලැබේ.

2. (මෙහි මින් මතු “ප්‍රධාන ප්‍රඥප්තිය” යනුවෙන් සඳහන් කරනු
ලබන) 2003 අංක 10 දරන දේශීය ආදායම් (විශේෂ විධිවිධාන) පනතේ
2 වන වගන්තියේ ( 1) වන උපවගන්තිය, පහත දැක්වෙන පරිදි මෙයින්
සංශෝධනය කරනු ලැබේ:—

(1) “2003 ජුනි මස 30 වන දින දී හෝ ඊට ප්‍රථම කොමසාරිස්
ජනරාල්වරයා වෙත ප්‍රකාශයක් කරනු ලැබිය හැකිය” යන
වචන වෙනුවට “2003 අගෝස්තු මස 31 වන දින
කොමසාරිස් ජනරාල්වරයා වෙත ප්‍රකාශයක් කරනු
ලැබිය හැකි ය” යන වචන ආදේශ කිරීමෙන් ; සහ

(2) ඒ උපවගන්තියේ අතුරු විධානයේ “2 වන වගන්තිය යටතේ
ප්‍රකාශයක් කරනු ලැබිය හැකි අතර” යන වචන වෙනුවට
“2003 අගෝස්තු මස 31 වන දින හෝ ඊට ප්‍රථම ප්‍රකාශයක්
කරනු ලැබිය හැකි ය. ඒ ප්‍රකාශය 2 වන වගන්තියේ (1) වන
උපවගන්තිය යටතේ කරන ලද ප්‍රකාශයක් ලෙස සැලකිය
යුතු අතර” යන වචන ආදේශ කිරීමෙන්.

3. ප්‍රධාන ප්‍රඥප්තියේ 11 වන වගන්තියේ, එහි (2) වන
උපවගන්තියේ අතුරු විධානයේ “මේ පනත ක්‍රියාත්මක වීම ආරම්භ
වන දින සිට මාස තුනක කාලසීමාවක් ඇතුළත” යන වචන වෙනුවට
“2003 අගෝස්තු මස 31 වන දින හෝ ඊට ප්‍රථම” යන වචන සහ
ඉලක්කම් ආදේශ කිරීමෙන් මෙයින් සංශෝධනය කරනු ලැබේ.

4. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට සිංඟල භාෂා පාඨය බලපැවැත්විය
යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2003 අංක 32 දරන ජාතික නිවාස සංවර්ධන
අධිකාරිය (සංශෝධන) පනත

[සහතිකය සටහන් කළේ 2003 ඔක්තෝබර් මස 22 වන දින]
ආණ්ඩුවේ නියමය පරිදි මුද්‍රණය කරන ලදී
2003 ඔක්තෝබර් මස 23 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්
පත්‍රයේ II වන කොටසේ අතිරේකයක් වශයෙන් පල කරන ලදී.

2003 අංක 32 දරන ජාතික නිවාස සංවර්ධන අධිකාරිය
(සංශෝධන) පනත

1979 අංක 17 දරන ජාතික නිවාස සංවර්ධන අධිකාරිය පනත
සංශෝධනය කිරීම සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින් මෙසේ
පනවනු ලැබේ :—

1. පනත 2003 අංක 32 දරන ජාතික නිවාස සංවර්ධන අධිකාරිය
(සංශෝධන) පනත යනුවෙන් හඳුන්වනු ලැබේ.

2. 1979 අංක 17 දරන ජාතික නිවාස සංවර්ධන අධිකාරිය පනතේ
10 වන වගන්තිය මෙයින් ඉවත් කරනු ලැබේ.

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2003 අංක 33 දරන ආබාධ සහිත තැනැත්තන්ගේ
අයිතිවාසිකම් ආරක්ෂා කිරීමේ (සංශෝධන) පනත

(සහතිකය යටහත් කළේ 2003 ඔක්තෝබර් මස 22 වන දින)
ආණ්ඩුවේ නියමය පරිදි මුද්‍රණය කරන ලදී.

2003 ඔක්තෝබර් මස 23 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී

2003 අංක 33 දරන ආබාධ සහිත තැනැත්තන්ගේ
අයිතිවාසිකම් ආරක්ෂා කිරීමේ (සංශෝධන) පනත

1996 අංක 28 දරන ආබාධ සහිත තැනැත්තන්ගේ අයිතිවාසිකම්
ආරක්ෂා කිරීමේ පනත සංශෝධනය කිරීම සඳහා වූ පනතකි
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :—

1. මේ පනත 2003 අංක 33 දරන ආබාධ සහිත තැනැත්තන්ගේ
අයිතිවාසිකම් ආරක්ෂා කිරීමේ (සංශෝධන) පනත යනුවෙන්
හඳුන්වනු ලැබේ.

2. (මෙහි මින් මතු “ප්‍රධාන ප්‍රඥප්තිය" යනුවෙන් සඳහන්
කරනු ලබන) ආබාධ සහිත තැනැත්තන්ගේ අයිතිවාසිකම් ආරක්ෂා
කිරීමේ පනත පහත දැක්වෙන පරිදි මෙයින් සංශෝධනය කරනු
ලැබේ :—

(1) ඒ වගන්තියේ (අ) ඡේදයට ඉක්බිතිව ම පහත දැක්වෙන
අලුත් ඡේදය ආදේශ කිරීමෙන් :-
"(අඅ) අමාත්‍යවරයාගේ අමාත්‍යාංශයේ ලේකම්වරයා
හෝ ලේකම්වරයා පැමිණ නොසිටි විට
අමාත්‍යවරයාගේ අමාත්‍යාංශයේ අතිරේක ලේකම්වරයා, ";

(2) ඵ් වගන්තියේ (ඇ) ඡේදයේ “සාමාජිකයන් නව දෙනකු ”
යන වචන වෙනුවට “සාමාජිකයන් දස දෙනකු " යන
වචන ආදේශ කිරීමෙන්.

3. ප්‍රධාන ප්‍රඥප්තියේ 9 වන වගන්තියේ " සභාවේ විසින්
එහි යම් සාමාජිකයකු වෙත” යන වචන වෙනුවට "අමාත්‍යවරයාගේ
අමාත්‍යාංශයේ ලේකම්වරයා හෝ ඔහු පැමිණ නොයිටි විට
අමාත්‍යවරයාගේ අමාත්‍යාංශයේ අතිරේක ලේකම්වරයා වෙන "
යන වචන ආදේශ කිරීමෙන්, ඒ වගන්තිය මෙයින් සංශෝධනය
කරනු ලැබේ.

4. ප්‍රධාන ප්‍රඥප්තියේ 23 වන වගන්තියේ (2) වන උප
වගන්තියට ඉක්බිතිව ම පහත දැක්වෙන උපවගන්තිය එකතු
කිරීමෙන් ඒ වගන්තිය මෙයින් සංශෝධනය කරනු ලැබේ :-


“ (3) ප්‍රසිද්ධ ගොඩනැගිලිවලට, ප්‍රසිද්ධ ස්ථානවලට
සහ පොදු සේවාවලට ආබාධ සහිත තැනැත්තන්ට
ප්‍රවිෂ්ඨ වීමට හැකි වන පරිදි පහසුකම් සැලසීමේ
ක්‍රමය සහ ආකාරය නියම කරනු ලැබිය හැකි විය
යුතු ය.”.

5. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතුය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2003 අංක 40 දරන පොල් සංවර්ධන
(සංශෝධන) පනත

(සහතිකය සටහන් කළේ 2003 නොවැම්බර් මස 27 වන දින]
ආණ්ඩුවේ නියමය පරිදි මුද්‍රණය කරන ලදී.
2003 නොවැම්බර් මස 28 වැනි දින ශ්‍රී ලංකා ප්‍රජාතාන්ත්‍රික සමාජවාදී
ජන රජයේ ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී

2003 අංක 40 දරන පොල් සංවර්ධන
(සංශෝධන) පනත

1971 අංක 46 දරන පොල් සංවර්ධන පනත සංශෝධනය කිරීම
සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :—

1. මේ පනත 2003 අංක 40 දරන පොල් සංවර්ධන
(සංශෝධන) පනත යනුවෙන් හඳුන්වනු ලැබේ.

2. 1971 අංක 46 දරන පොල් සංවර්ධන පනතේ 2 වන
වගන්තියේ (1) වන උපවගන්තියේ (vii) ඡේදය ඉවත්කොට ඒ
වෙනුවට පහත දැක්වෙන ඡේදය ආදේශ කිරීමෙන් ඵ් වගන්තිය
මෙයින් සංශෝධනය කරනු ලැබේ :—

‘ (vii) එකොළොස් දෙනකුට වඩා වැඩි නොවන පරිදි
මණ්ඩලයේ සාමාජික සංඛ්‍යාව නියම කිරීම; ".
3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2003 අංක 43 දරන විසර්ජන
(සංශෝධන) පනත

(සහතිකය සටහන් කළේ 2003 දෙසැම්බර් මස 18 වන දින]
ආණ්ඩුවේ නියමය පරිදි මුද්‍රණය කරන ලදී.

2003 දෙසැම්බර් මස 19 වැනි දින ශ්‍රි ලංකා ප්‍රජාතාන්ත්‍රික සමාජවාදි ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී

2003 අංක 43 දරන විසර්ජන (සංශෝධන) පනත
2002 අංක 31 දරන විසර්ජන පනත සංශෝධනය කිරීම සඳහා වූ
පනතකි.

ශ්‍රී ලංකා ප්‍රජාතාන්ත්‍රික සමාජවාදි ජනරජයේ පාර්ලිමේන්තුව විසින් මෙසේ
පනවනු ලැබේ :—

1. මේ පනත 2003 අංක 43 දරන විසර්ජන (සංශෝධන)
පනත යනුවෙන් හඳුන්වනු ලැබේ.

2. 2002 අංක 31 දරන විසර්ජන පනතේ 2 වන වගන්තියේ ( 1 )
වන උපවගන්තියේ (ආ) ඡේදයෙහි “රුපියල් තිස් එක් දහස් හයසිය
කෝටියක්” යන වචන වෙනුවට “රුපියල් තිස් හත් දහස් පන්සිය හැටපන්
කෝටි හැත්තෑ ලක්ෂයක්” යන වචන ආදේශ කිරීමෙන් ඒ වගන්තිය
මෙයින් සංශෝධනය කරනු ලැබේ.

3. මේ පනතේ සිංඟල හා දෙමල භාෂා පාඨ අතර යම් අනනුකූලතාවක්
ඇතිවුවහොත් එවිට, සිංහල භාෂා පාඨය බලපැවැත්විය යුතු ය.
ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2004 අංක 5 දරන පළාත් සභා ඡන්ද විමසීම්
(සංශෝධන) පනත

සහතිකය සටහන කමළේ 2004 පෙබරවාරි මස 03 වන දින]
ආණ්ඩුවේ නියමය පරිදි මුද්‍රණය කරන ලදී.

2004 පෙබරවාරි මස 06 වැනි දින ශ්‍රී ලංකා ප්‍රජාත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී

2004 අංක 5 දරන පළාත් සභා ඡන්ද විමසීම්
(සංශෝධන) පනත
1988 අංක 2 දරන පළාත සහ ඡතද විමසීම් පනත සංශෝධනය
කිරිම සඳහා වූ පනතකි

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින් මෙසේ
පනවනු ලැබේ :-

1. මේ පනත 2004 අංක 5 දරන පළාත් සභා ඡන්ද විමසීම්
(සංශෝධන) පනත යනුවෙන් හඳුන්වනු ලැබේ.

2. (මෙහි මින් මතු “ප්‍රධාන ප්‍රඥප්තිය” යනුවෙන් සඳහන් කරනු
ලබන) 1988 අංක 2 දරන පළාත සභා ඡන්ද විමසීම් පනතේ 3 වන
වගන්තිය පහත සඳහන් පරිදි මෙයින් සංශෝධනය කරනු ලැබේ :—
(1) ඒ වගන්තියේ ( 1) වන උපවගන්තිය ඉවත් කර ඒ වෙනුවට
පහත දැක්වෙන උපවගන්තිය ආදේශ කිරීමෙන් :-

“(1) සෑම පළාත් සභාවක්ම, ජනාධිපතිවරයා විසින් 1987
අංක 42 දරන පළාත් සහා පනතේ 2 වන වගන්තිය යටතේ
කරනු ලබන නියමයක නිශ්චිතව සඳහන් කරනු ලබන
මන්ත්‍රීවරයන් සංඛ්‍යාවකින් සමන්විත වන්නේ ය.";
(2) ඒ වගන්තියේ (3) වන උපවගන්තියේ (ආ) ඡේදයේ “වර්ග
කිලෝ මීටර් 1000 ට ගනන් ගත යුතු ය.”, යන වචන ඉවත්
කොට ඒ වෙනුවට පහත දැක්වෙන කොටස ආදේශ
කරන්න :—

“වර්ග කිලෝ මීටර් 1000 ට ගනන් ගත යුතු ය :
එසේ වුව ද, මේ උපවගන්තිය ප්‍රකාර කොමසාරිස්වරයා
විසින් තීරණය කරනු ලබන මන්ත්‍රීවරයන් සංඛ්‍යාව, 1987
අංක 42 දරන පළාත් සභා පනතේ 2 වන වගන්තිය යටතේ
ජනාධිපතිවරයා විසින් නිශ්චිතව සඳහන් කරනු ලබන
මන්ත්‍රීවරයන් සංඛ්‍යාවට අනුරූපව, මේ පනතේ 61අ වගන්තියේ
(2) වන උපවගන්තිය යටතේ තෝරා පත් කරගනු ලැබිය
යුතු යයි ප්‍රකාශයට පත් කරනු ලබන මන්ත්‍රීවරයන් සංඛ්‍යාවට
වඩා දෙදෙනකුගෙන් අඩු සංඛ්‍යාවක් විය යුතු ය.”.

3. ප්‍රධාන ප්‍රඥප්තියේ 22 වන වගන්තිය, එහි (1) වන උපවගන්තියේ
(ඇ) ඡේදයේ “ඡන්ද විමසීම පවත්වනු ලබන දිනය;" යන වචන වෙනුවට
"සෙනසුරාදා දිනයකට යෙදෙන යම් දිනයක් වන්නා වූ ඡන්ද විමසීම
පවත්වනු ලබන දිනය.” යන වචන ආදේශ කිරිමෙන් මෙයින් සංශෝධනය
කරනු ලැබේ.

4. 3 වන වගන්තිය යටතේ කොමසාරිස්වරයා විසින් කරන ලදුව,
2003 දෙසැම්බර් 16 වන දින අංක 1319/4 දරන අතිවිශේෂ ගැසට්
පත්‍රයේ පළ කරන ලද තීරණය මෙයින් පරිඡින්න කරනු ලැබේ.

5. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්. එවිට. සිංහල භාෂා පාඨය.
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2004 අංක 6 දරන ශ්‍රී ලංකා සමුපකාර කළමනාකරණ
ආයතන (ඉවත් කිරීමේ) පනත

(සහතිකය සටහන් කළේ 2004 පෙබරවාරි මස 3 වන දින]
ආණ්ඩුවේ නියමය පරිදි මුද්‍රණය කරන ලදී.

2004 පෙබරවාරි මස 06 වැනි දින ශ්‍රී ලංකා ප්‍රජාතානත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී

2004 අංක 6 දරන ශ්‍රී ලංකා සමූපකාර කළමනාකරණ ආයතන
(ඉවත් කිරීමේ) පනත
1983 අංක 37 දරන ශ්‍රී ලංකා සමුපකාර කළමනාකරණ ආයතන පනත
ඉවත කිරිම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින් මෙසේ
පනවනු ලැබේ :-

1. මේ පනත 2004 අංක 6 දරන ශ්‍රී ලංකා සමුපකාර කළමනා කරණ
ආයතන(ඉවත් කිරීමේ) පනත යනුවෙන් හඳුන්වනු ලැබේ.

2. 1983 අංක 37 දරන ශ්‍රී ලංකා සමුපකාර කළමනාකරණ ආයතන
පනත මෙයින් ඉවත් කරනු ලැබේ.

3. මේ පනතේ සිංඟල සහ දෙමළ භාෂා පාඨ අතර යම් අනනුකූලතාවක්
ඇතිවුවහොත්, එවිට සිංහල භාෂා පාඨය බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2005 අංක 3 දරන ශ්‍රී ලංකා දුම්රිය අධිකාරිය
(ඉවත් කිරීමේ ) පනත

[සහතිකය සටහන් කළේ 2005 පෙබරවාරි මස 10 වන දින]
ආණ්ඩුවේ නියමය පරිදි මුද්‍රණය කරන ලදී.
2005 පෙබරවාරි මස 11 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී

2005 අංක 3 දරන ශ්‍රී ලංකා දුම්රිය අධිකාරිය
(ඉවත් කිරීමේ) පනත

1993 අංක 60 දරන ශ්‍රී ලංකා දුම්රිය අධිකාරිය පනත ඉවත් කිරීම
සඳහා ද, ඊට සම්බන්ධ හෝ ආනුෂංගික කාරණා සඳහා විධිවිධාන
සැලැස්වීම පිණීස ද වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින් මෙසේ
පනවනු ලැබේ :—

1. මේ පනත 2005 අංක 3 දරන ශ්‍රී ලංකා දුම්රිය අධිකාරිය (ඉවත් ලුහුඬු නාමය.
කිරීමේ) පනත යනුවෙන් හඳුන්වනු ලැබේ.

2. 1993 අංක 60 දරන ශ්‍රී ලංකා දුම්රිය අධිකාරිය පනත මෙයින් 1993 අංක 60 දරන
ඉවත් කරනු ලැබේ.

3. (1) 2 වන වගන්තිය මගින් 1993 අංක 60 දරන ශ්‍රී ලංකා දුම්රිය
අධිකාරිය පනත ඉවත් කිරීම නොතකා, මේ පනත ක්‍රියාත්මක වීම ආරම්භ
වන දිනයේ දී, 1993 අංක 60 දරන ශ්‍රී ලංකා දුම්රිය අධිකාරිය පනත
මගින් පිහිටුවන ලද ශ්‍රී ලංකා දුම්රිය අධිකාරියේ බැරව තිබූ සියලු මුදල්,
එම දිනයේ සිට ක්‍රියාත්මක වන පරිදි රජයේ ඒකාබද්ධ අරමුදලට මාරු
කරනු ලැබිය යුතු ය.

(2) (අ) ඉවත් කරන ලද පනත යටතේ සංස්ථාපනය කරනු ලැබූ
ශ්‍රී ලංකා දුම්රිය අධිකාරිය විසින් යම් අධිකරණයක හෝ විනිශ්චය
අධිකාරියක පවරනු ලැබ මේ පනත ක්‍රියාත්මක වීම ආරම්භ වන දිනයට
පෙරාතුව ම වූ දිනයේ දී විභාග වෙමින් පවතින්නා වූ ද සියලු නීති
කෘත්‍යය, මේ පනත ක්‍රියාත්මක වීම ආරම්භ වන දිනයේ සිට බලපවත්වන
පරිදි දුම්රිය දෙපාර්තමේන්තුව විසින් හෝ එයට එරෙහිව පවරනු ලැබූ
නීති කෘත්‍යය ලෙස සලකනු ලැබිය යුතු අතර ඒ අනුව ඒවා දිගටම
පවත්වාගෙන යා යුතු ය.

(ආ) ශ්‍රී ලංකා දුම්රිය අධිකාරියට පක්ෂව හෝ එයට එරෙහිව යම්
අධිකරණයක් හෝ විනිශ්චය අධිකාරියක් විසින් ප්‍රකාශයට පත් කරන
ලද සියලු නඩු තීන්දු, තීන්දු ප්‍රකාශ හෝ ආඥා, මේ පනත ක්‍රියාත්මක
වීම ආරම්භ වන දින සිට බලපවත්වන පරිදි, දුම්රිය දෙපාර්තමේන්තුවට
පක්ෂව හෝ එයට එරෙහිව ප්‍රකාශයට පත් කරන ලද නඩු තීන්දු, තීන්දු
ප්‍රකාශ හෝ ආඥා, ලෙස සලකනු ලැබිය යුතු අතර, ඒ අනුව ඒවා
ක්‍රියාත්මක කරනු ලැබිය යුතු ය.

4. මේ පනත ක්‍රියාත්මක වීම ආරම්භ වන දින සිට සහ එදිනට
පසුව, (200 වන අධිකාරය වූ) දුම්රිය ආඥාපනතේ සහ 1979 අංක 7
දරන රජයේ ඉඩම් (සන්තකය ආපසු ලබාගැනීමේ) පනතේ විධිවිධාන,
සියලු කාර්ය සඳහා 1993 අංක 60 දරන දුම්රිය අධිකාරිය පනත මගින්
සංශෝධනය කරනු ලැබ නොමැති ලෙස පැවති ලෙසට ද පවතින ලෙසට
ද සලකනු ලැබිය යුතු අතර, දුම්රිය විෂයය පාලනය කරනු ලබන නීතිය
ලෙස අඛණ්ඩව ක්‍රියාත්මක විය යුතු ය.

5. 1993 අංක 60 දරන ශ්‍රී ලංකා දුම්රිය අධිකාරිය පනතේ 1 වන
වගන්තිය යටතේ සාදන ලද (1) වන ඡේදය යටතේ වූ සහ 2003.07.23
දින අංක 1298/22 දරන අතිවිශේෂ ගැසට් පත්‍රයේ පළ කරන ලද නියමය
මෙයින් අවලංගු කරනු ලැබේ.

6. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.